Diari Oficial de la Generalitat Valenciana


Sumari del DOGV 9095, del 28-05-2021 (2021/5097)

RESOLUCIÓ de 6 de maig de 2021, de la Conselleria d'Hisenda i Model Econòmic, per la qual s'autoritza una ampliació del crèdit previst inicialment per a l'amortització del deute, en el capítol 9 del programa 011.10, Servei del deute, per import de 47.885.576,66 euros, i el finançament amb càrrec als ingressos pel finançament del mecanisme de suport a la liquiditat autonòmica. Expedient 06.008/21-051.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9095

Data del DOGV
:   28-05-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/5097


Data del document
:   06-05-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 6 de maig de 2021, de la Conselleria d'Hisenda i Model Econòmic, per la qual s'autoritza una ampliació del crèdit previst inicialment per a l'amortització del deute, en el capítol 9 del programa 011.10, Servei del deute, per import de 73.523.348,66 euros, i el finançament amb càrrec als ingressos pel finançament del mecanisme de suport a la liquiditat autonòmica. Expedient 06.008/21-051. [2021/5097]  
  
  
La Llei 4/2020, de 30 de desembre, de pressupostos de la Generalitat per a l'exercici 2021, recull en el capítol IX, «Passius financers», de la secció 19, «Servei del deute», una previsió de despeses en l'exercici per import de 1.499.646.308,0 euros, aquest import és inferior en 16.843.371,66 euros a l'import de les amortitzacions previstes en aquest exercici, diferència que ha estat motivada per operacions de reestructuració del deute que es van dur a terme en l'últim trimestre de 2020, mitjançant amortitzacions parcials anticipades de determinats préstecs vinculats a mecanismes de l'Estat (préstecs de l'Institut de Crèdit Oficial amb càrrec al Fons de Liquiditat Autonòmica corresponent als anys anteriors) que es van finançar amb nous préstecs a llarg termini subscrits amb entitats de crèdit, amb un menor cost.  
  
Els préstecs amb entitats de crèdit referits van ser formalitzats per la Generalitat d'acord amb les corresponents autoritzacions del Consell de Ministres i la Direcció General del Tresor i Política Financera del Ministeri d'Assumptes Econòmics i Transformació Digital, i les amortitzacions en l'exercici 2021 d'aquests préstecs a llarg termini seran finançades amb càrrec al tram de venciments del préstec que se subscriga amb càrrec al Fons de Finançament a Comunitats Autònomes, compartiment Fons de Liquiditat Autonòmic (FLA) 2021.  
  
El passat 26 de febrer i en el marc del que es disposa en el Reial Decret llei 17/2014, de 26 de desembre, de mesures de sostenibilitat financera de les comunitats autònomes i entitats locals i altres de caràcter econòmic, el Consell va acordar continuar durant 2021, en la seua adhesió al compartiment Fons de Liquiditat Autonòmica (FLA) del Fons de Finançament a Comunitats Autònomes per a l'exercici 2021. Una vegada acordada l'adhesió i després de la comunicació per part de la Secretaria d'Estat d'Hisenda de l'inici de les actuacions corresponents per a instrumentalitzar l'accés als recursos del Fons de Liquiditat Autonòmic, escau ampliar la dotació del capítol 9 «Passius financers», projecte financer T0461, «Capítol IX Deute», del programa 011.10, per import de 40.709.365,66 euros, per a donar cobertura a les amortitzacions de deute amb venciment en aquest exercici 2021, així com l'increment del pressupost d'ingressos amb càrrec al finançament del mecanisme de suport a la liquiditat autonòmica (FLA).  
  
A aquest efecte, i en virtut del que es disposa en l'article 48 de la Llei 1/2015 d'hisenda pública, sector públic instrumental i subvencions i dels articles 22.1.d i 24 de la Llei 4/2020, de pressupostos de la Generalitat per a l'exercici 2021, aquesta Conselleria d'Hisenda i Model Econòmic adopta la següent resolució:  
  
Primer  
Autoritzar un augment del pressupost d'ingressos en l'aplicació 911.00, «Préstecs rebuts a llarg termini ens del sector públic», per import de 91.863.531,66 euros.  
  
Segon  
Autoritzar un augment en el pressupost de despeses en l'aplicació 72.96.96.228.57.2, projecte financer T0461, «Capítol IX Deute», per import de 04.855.698,66 euros.  
  
València, 6 de maig de 2021.- El conseller d'Hisenda i Model Econòmic: Vicent Soler i Marco.